แกร็บ (Grab) คือธุรกิจใด
ผู้นำซูเปอร์แอปในภูมิภาคเอเชียตะวันออกเฉียงใต้ : เดินหน้าขยายบริการด้านการเงินดิจิทัล เปิดตัว “PayLater by Grab (ใช้ก่อน จ่ายทีหลัง)” ในประเทศไทย 
-  รุกตลาดด้วยบริการจ่ายบิลเดือนถัดไปสำหรับทุกบริการบนแกร็บ ชูจุดขาย “ใช้แกร็บก่อน ค่อยจ่ายเดือนถัดไป” เพิ่มทางเลือกให้ผู้ใช้บริการสามารถใช้จ่ายได้สะดวกตามใจ 
-  ครอบคลุมทั้งบริการการเดินทาง บริการสั่งอาหาร ซื้อสินค้าและจัดส่งพัสดุ พร้อมมอบสิทธิประโยชน์เพิ่มเติม เล็งพัฒนาบริการและขยายโอกาสทางธุรกิจเพื่อตอบโจทย์ผู้บริโภคให้ครบวงจรยิ่งขึ้น  

วรฉัตร ลักขณาโรจน์ กรรมการผู้จัดการใหญ่ แกร็บ ประเทศไทย กล่าวว่า ความนิยมในการซื้อสินค้าและบริการผ่านแพลตฟอร์มดิจิทัลที่เพิ่มขึ้นในช่วง 2-3 ปีที่ผ่านมามีเป็นปัจจัยสำคัญที่ทำให้เกิดการพัฒนาบริการด้านการเงินดิจิทัลรูปแบบใหม่ๆ เพื่อตอบความต้องการของผู้บริโภค 

จากรายงาน e-Conomy SEA 2022 ระบุว่า ปัจจุบันบริการชำระเงินออนไลน์ (Digital Payment) ในประเทศไทยในปี 2022 มีมูลค่าราว 1.13 แสนล้านเหรียญสหรัฐฯ และคาดว่าจะเติบโตขึ้น 12% ในปี 2025 
-  โดยหนึ่งในบริการที่ได้รับความนิยมสูงขึ้นอย่างต่อเนื่อง คือ บริการใช้ก่อนจ่ายทีหลัง (Buy Now, Pay Later) ซึ่งช่วยเพิ่มทางเลือกให้แก่ผู้บริโภคให้สามารถบริหารจัดการค่าใช้จ่ายได้สะดวกยิ่งขึ้นอีกด้วย  
-  “แกร็บ ประเทศไทย ได้เปิดตัวบริการด้านการชำระเงินออนไลน์มาตั้งแต่ปี 2563  เพื่อมุ่งหวังให้ผู้ใช้บริการสามารถใช้จ่ายและรับชำระเงินบนแพลตฟอร์มของแกร็บได้อย่างไร้รอยต่อ 
-  โดยปัจจุบันเกือบสองในสามของผู้ใช้บริการแกร็บเลือกใช้วิธีการจ่ายเงินแบบไม่ใช้เงินสด (Cashless Payment) ไม่ว่าจะจ่ายผ่านแกร็บเพย์วอลเล็ตหรือผ่านบัตรเดบิต-เครดิต
ข้อมูลการเงินรายบริษัท